উদারতাবাদের ইতিহাস

উদারনীতিবাদ  হল স্বাধীনতা, সাম্য , গণতন্ত্র এবং মানবাধিকারের উপর বিশ্বাস যা ঐতিহাসিকভাবে জন লক এবং মন্টেস্কুর মতো চিন্তাবিদদের সাথে জড়িত । এর লক্ষ্য সাংবিধানিকভাবে রাজতন্ত্রের ক্ষমতাকে সীমাবদ্ধ করা , সংসদীয় আধিপত্যকে নিশ্চিত করা , অধিকারের আইন পাস করা এবং "শাসিতদের সম্মতির" নীতি প্রতিষ্ঠা করা। মার্কিন যুক্তরাষ্ট্রে ১৭৭৬ সালের স্বাধীনতার ঘোষণাপত্রে  অভিজাত শ্রেণীর প্রতিবন্ধকতা ছাড়াই উদার নীতিগুলির ভিত্তিতে নবজাতক প্রজাতন্ত্র প্রতিষ্ঠা করা হয়েছিল - এই ঘোষণায় বলা হয়েছিল যে "সমস্ত পুরুষ তাদের স্রষ্টার দ্বারা সমানভাবে তৈরী হয়েছে এবং তাদের নির্দিষ্ট কিছু অনস্বীকার্য অধিকার রয়েছে যেগুলির মধ্যে জীবন ,  স্বাধীনতা এবং সুখের সাধনা অন্যতম । জন লকের উক্তি "জীবন, স্বাধীনতা এবং সম্পত্তি" এই বিষয়টিকেই প্রতিধ্বনিত করে। কয়েক বছর পরে, ফরাসি বিপ্লব "স্বাধীনতা, সাম্যতা, ভ্রাতৃত্ব" এই বার্তা দিয়ে বংশগত অভিজাততন্ত্রের উৎখাত করে এবং ইতিহাসে সর্বজনীন পুরুষ ভোটাধিকার দেওয়া প্রথম রাষ্ট্র হিসাবে জায়গা করে নেয় । পুরুষ এবং নাগরিকদের অধিকারের  ঘোষণাপত্র,  যেটি ১৭৮৯ সালে ফ্রান্সে প্রথম রচিত হয়েছিল , সেটি হল উদারতাবাদ এবং মানবাধিকার উভয়েরই প্রথম ভিত্তিস্থাপনকারী দলিল। নবজাগরণে বুদ্ধির প্রসার যা সমাজ ও সরকার সম্পর্কে পুরানো ধ্যানধারণাকে প্রশ্ন করেছিল এবং পরবর্তীকালে শক্তিশালী বিপ্লবে পরিণত হয়ে ফরাসি বিপ্লবের পূর্বের অবস্থা ( যেখানে পূর্ণ রাজতন্ত্র এবং প্রতিষ্ঠিত ধর্মের উপর বিশ্বাসই শেষকথা ) উৎখাতসাধন করেছিল  বিশেষত ইউরোপ , লাতিন আমেরিকা এবং উত্তর আমেরিকাতে ।
ইংল্যান্ডের গৌরবময় বিপ্লবে অরেঞ্জের উইলিয়াম হেনরি, আমেরিকান বিপ্লবে টমাস জেফারসন এবং ফরাসি বিপ্লবে লাফায়েট  স্বৈরাচারী শাসন ব্যবস্থাকে সশস্ত্রভাবে উৎখাত করার ন্যায্যতা প্রমাণ করতে উদাররতাবাদ ব্যবহার করেছিলেন। উদাররতাবাদ বিশেষত ফরাসী বিপ্লবের পরে দ্রুত ছড়িয়ে পড়তে শুরু করে। উনিশ শতকে ইউরোপ, দক্ষিণ আমেরিকা এবং উত্তর আমেরিকার দেশগুলিতে উদারপন্থী সরকার প্রতিষ্ঠিত হতে শুরু করে । এই যুগে ধ্রুপদী উদারপন্থার প্রভাবশালী আদর্শিক প্রতিপক্ষ ছিল রক্ষণশীলতাবাদ , কিন্তু উদারবাদবাদ পরবর্তীতে ফ্যাসিবাদ এবং সাম্যবাদের মতো নতুন বিরোধীদের বড় আদর্শিক প্রতিযোগীতায় জয়লাভ করেছিল। উদারপন্থী সরকারগুলির বেশিরভাগই অ্যাডাম স্মিথ , জন স্টুয়ার্ট মিল এবং অন্যান্যদের দ্বারা প্রচারিত অর্থনৈতিক ধারণাকে গ্রহণ করে, যা ব্যবসার ক্ষেত্রে ন্যূনতম প্রশাসনিক হস্তক্ষেপের ফলে মুক্ত বাজার এবং লেসে-ফেয়ার  ব্যবস্থার উপর ব্যাপকভাবে জোর দিয়েছিল।
উসমানীয় সাম্রাজ্য এবং মধ্য প্রাচ্যে ১৯ এবং ২০ শতকের গোড়ার দিকে উদারতাবাদ , তানযিমাত ও নাহদা এবং ধর্মনিরপেক্ষতা, সংবিধানবাদ এবং জাতীয়তাবাদের উত্থানের সময়কালকে প্রভাবিত করেছিল । এই পরিবর্তনগুলি এবং অন্যান্য বিষয়গুলির প্রভাবে ইসলামের মধ্যে সংকট বোধ তৈরি হয় সহায়তা যা আজ অবধি অব্যাহত রয়েছে — এর ফলে ইসলামে  পুনর্জাগরণ ঘটে। বিংশ শতাব্দীতে, উদারপন্থী গণতন্ত্রগুলি উভয় বিশ্বযুদ্ধে  বিজয়ী পক্ষ হিসাবে উপস্থিত হওয়ায় উদারতাবাদী ধারণাগুলি আরও ছড়িয়ে পড়ে। ইউরোপ এবং উত্তর আমেরিকাতে সামাজিক উদারনীতিবাদের প্রতিষ্ঠা (যা মার্কিন যুক্তরাষ্ট্রে শুধু " উদারনীতিবাদ " নামেই পরিচিত) কল্যাণ রাষ্ট্র প্রসারের মূল উপাদান হয়ে ওঠে। আজও , উদারপন্থী দলগুলি বিশ্বজুড়ে তাদের শক্তি, নিয়ন্ত্রণ এবং প্রভাব চালিয়ে যাচ্ছে , তবে লাতিন আমেরিকা, আফ্রিকা এবং এশিয়ায় এখনও কিছু প্রতিবন্ধকতা পেরোতে হবে । পরবর্তীকালে আধুনিক উদারনৈতিক চিন্তাভাবনা এবং সংগ্রামের তরঙ্গ নাগরিক ও রাজনৈতিক অধিকার প্রসারের প্রয়োজনীয়তার দ্বারা  প্রভাবিত হয়েছিল। উদারপন্থীরা লৈঙ্গিক সমতা , সমলৈঙ্গিক বিবাহ এবং বর্ণগত সাম্যতার পক্ষে লড়াই করেছিল এবং ২০ শতকে নাগরিক অধিকারের পক্ষে  বিশ্বব্যাপী সামাজিক আন্দোলন সৃষ্টি করে বেশ কয়েকটি লক্ষ্য অর্জন করতে সফল হয়েছিল ।